《高士颂九十一首 其三十九 黔娄先生》
明代·黄省曾

黔娄物表，著撰存志。却相鲁公，辞卿齐使。捐世萧条，敛衾弗备。

贤矣配人，以康为谥。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。